Diari Oficial de la Generalitat Valenciana


Sumari del DOGV 159, del 02-05-1984 (1984/802858)

RESOLUCIÓ de 6 de març de 1984, de la Direcció General de Serveis Socials de la Conselleria de Sanitat, Treball i Seguretat Social, per la qual es convoquen les ajudes per a manteniment i creació d'Equips de Servei Social de Base en Ajuntaments o Mancomunitats.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   159

Data del DOGV
:   02-05-1984

Secció del DOGV
:   ALTRES DISPOSICIONS

Número del document
:   1984/802858


Data del document
:   06-03-1984

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució de 6 de març de 1984, de la Direcció General de Serveis Socials de la Conselleria de Sanitat, Treball i Seguretat Social per la qual es convoquen les ajudes per a manteniment i creació d'Equips de Servei Social de Base en Ajuntaments o Mancomunitats.  
La conveniència d'establir un programa de Serveis Socials Polivalents que realitzen, a través de les Corporacions Locals, una acció social globalitzada, destinada al conjunt de la població del sector on estan situades, amb funcions de promoció social i d'assistència a persones grups i comunitats, fa necessari que la Conselleria de Sanitat, Treball i Seguretat Social convoque ajudes per a manteniment i creació d'Equips de Servei Social de Base en Corporacions Locals.   
Així, doncs, i d'acord amb les disposicions aplicables al cas, he resolt:   
Primera  
Es convoquen amb càrrec a l'exercici econòmic corresponent a l'any 1984 ajudes per a manteniment i creació d'Equips de Servei Social de Base pels Ajuntaments i Mancomunitats, que són els que cobreixen els següents objectius:   
-Informació, orientació i assessorament a tots els ciutadans en relació a recursos socials existents per a la resolució de les seues necessitats.   
-Atenció directa de la problemàtica social de serveis, grups i comunitats dins dels seu àmbit territorial.   
Organització i animació comunitària per a potenciar la vida de la comunitat, impulsar-hi la participació, l'associacionisme i la constitució d'organitzacions socials, i facilitar la tasca de consciència col·lectiva per a la resolució de problemes.   
-Recolzament tècnic als centres i serveis que actuen en la seua zona d'atenció a nivell de serveis socials.   
-Estudi de les necessitats socials més apressants, de tecció dels sectors de la població més carencials, etc... i la seua posterior solució.   
-Planificació dels recursos necessaris per a l'abordatge de les distintes problemàtiques socials.   
Segona. Concepte de la subvenció.   
U. L'ajuda s'atorgarà en concepte de subvenció per a contribuir a les despeses ocasionades per safaris i seguretat social dels professionals que es contracten pels Equips de Servei Social de Base.   
Dos. L'import de l'ajuda no excedirà el 75 % del cost de les despeses de personal contractat durant l'any 1984.   
Tres. L'ajuda es podrà sol·licitar per la totalitat o per una part dels integrants de l'equip.   
Quatre. L'ajuda no cobrirà les despeses causades per concepte de personal de plantilla, la finançació del qual ja estiga assumida per l'ens local.   
Tercera. Sol·licitants.   
Podran sol·licitar ajudes Ajuntaments de Municipis de més de 20.000 habitants i/o Mancomunitats de la Comunitat Valenciana que tinguen previst estatutàriament les finalitats que pretén finançar-se amb les ajudes establertes en aquesta convocatòria.   
Quarta. Composició dels Equips.   
U. L'Equip de Servei Social de Base polivalent per als serveis esmentats podrà estar integrat per Assistents Socials, Educadors, Psicologs, Pedagogs i Sociolegs, així com per treballadors especialitzats que puguen acreditar formació i experiència suficient en el camp de l'animació i problemàtica socio-cultural.   
Dos. Contractació dels equips:   
-Serán contractats pel Ajuntaments o per les Mancomumtats.   
-Les places de nova creació seran cobertes mitjançant convocatòria pública. En el Tribunal que califique els mèrits formarà part un representant de la Direcció General de Serveis Socials.   
Tres. El personal contractat pels Ajuntaments i per les Mancomunitats es destinarà exclusivament a funcions directament relacionades amb els objectius de la convocatòria, enquadrat en el corresponent Equip de Servei Social de Base.   
Quatre. Els professionals de Serveis Socials que estiguen contractats amb anterioritat pels Ens Locals, s'enquadraran funcionalment en els equips, sense que pugan ser sol·licitats les despeses dels seus safaris i seguretat social per estar ja assumida pels esmentats Ens.   
Cinc. L'incompliment pels professionals dels objectius indicats en la disposició primera ocasionarà la pèrdua de la subvenció que quede per tenir dret a percebre previ acord d'una comissió que a tal fi es formarà per: el Director General de Serveis Socials, dos representants del Servei d'Acció Social de l'esmentada Direcció General l'Alcalde o President de la Mancomunitat i el coordinador de l'Equip de Serveis Socials.   
Cinquena. Documentació.   
La petició de la subvenció haurà de formalitzar-se presentant per duplicat exemplar la documentació següent:   
U. Instància segons el model que es facilitarà, subscrita per l'Alcalde-President de l'Ajuntament o President de la Mancomunitat.   
Dos. Còpia certificada de l'acord del Ple de l'Ajuntament o de la Mancomunitat on es tracte aquesta subvenció i que contemplarà els aspectes següents:   
a) Acord sobre la petició d'ajuda que es pretén obtenir.   
b) Compromís de l'Entitat Local de coordinar-se amb la Direcció General de Serveis Socials en la planificació general que elabore, així com de sotmetre's a control públic mitjançant la presentació del pla de treball i de la justificació econòmica de l'ajuda que es concedeix.   
c) Certificació acreditativa de que en els pressupostos de la Corporació existeix quantitat consignada per al Servei pel qual es sol·licita la subvenció, amb indicació de quantia, partida i concepte en què consta.   
d) Compromís de no minorar ni anul·lar l'esmentada consignació.   
Així mateix, hi haurà d'indicar-se el percentatge que sobre el pressupost global es destina a Serveis Socials en la Corporació i concreció dels conceptes.   
Tres. Quan l'Equip de Servei Social de Base actue al servei d'una Mancomunitat, haurà de certificar-se sobre l'acord de la seua constitució pel qual se li atribueix la personalitat jurídica per al compliment del fi per al qual es concedeix la subvenció.   
Quatre. Memòria, en què conste:   
a) Data inicial de funcionament.   
b) Planificació general i objectius.   
c) Programacions específiques.   
d) Metodología.   
e) Ambit territorial d'actuació.   
Cinc. Per a les peticions de manteniment, relació del personal de l'equip, segons imprés que es facilitarà.   
Sis. Pressupost desglossat de les fonts de finançament i de les despeses de safaris i de Seguretat Social dels components de l'equip.   
Sisena. Termini de presentació.   
El termini de presentació de sol·licituds serà de tres mesos a partir de la publicació d'aquesta resolució en el Diari Oficial de la Generalitat Valenciana.   
Setena. Lloc de presentació.   
La sol·licitud i els documents requerits hauran de presentar-se en la Delegació Territorial de Serveis Socials' de la província on radique el Servei per al qual es sol·licita la subvenció, sense perjudici del que disposa l'article 66 de la Llei de Procediment Administratiu.   
Vuitena. Tramitació.   
U. Les Delegacions Territorials de Serveis Socials, revisaran i verificaran els expedients. Si l'expedient està incomplet, el sol·licitant, a requeriment de les susdites Delegacions, haurà de completar-lo en el termini de deu dies, amb l'advertiment previst en l'article 71 de la Llei de Procediment Administratiu, i s'arxivarà sense més tràmits en cas contrari.   
Dos. Les Delegacions esmentades podran reclamar als Ajuntaments o a les Mancomunitats les dades, documents o aclariments que consideren escaients per a completar l'expedient.   
Tres. Completat l'expedient, serà remés a la Direcció General de Serveis Socials l'original, i quedarà la còpia en poder de la Delegació Territorial.   
Quatre. La Direcció General de Serveis Socials, a la vista dels expedients, podrà demanar els informes a Organismes i Entitats que estime escaients per a millor resoldre l'expedient.   
Cinc. Abans de la concessió, la Direcció General de Serveis Socials podrà disposar que s'efectue una comprovació sobre la veracitat de les dades aportades pels demandants.   
Novena. Resolució dels expedients.   
La Direcció General de Serveis Socials adoptarà la resolució procedent a la vista de l'expedient, tenint en compte les necessitats reals que se'n deriven i de la Planificació General que tinga disposada.   
Aquesta resolució es notificarà als interessats, i a la Delegació Territorial corresponent.   
Desena. Recursos.   
Contra la resolució que dicte la Direcció General de Serveis Socials, els interessats podran interposar recurs d'alçada davant l'Hble. Sr. Conseller de Sanitat, Treball i Seguretat Social, en el termini de quinze dies comptats a partir del següent al de la notificació de la resolució.   
Contra les resolucions dels recursos d'alçada podrà interposar-se recurs contencioso-administratiu de conformitat amb el que estableix la Llei reguladora d'aquesta Jurisdicció.   
Onzena. Justificació de la despesa i pagament de les subvencions concedides.   
U. Per a percebre l'ajuda concedida haurà de presentar-se en un únic exemplar la documentació següent:   
a) En les peticions de manteniment: fotocòpia autentificada pel Secretari de la Corporació amb referència a manaments i assentaments comptables en què es formalitzen les nòmines de personal i els TC1 i TC2 de la Seguretat Social. De convenir-se aquests serveis amb professionals, contracte formalitzat a l'efecte i justificacions de pagament del preu estipulat i de les quotes de la seguretat social.   
b) En les peticions de creació de serveis: fotocòpia autentificada dels contractes del personal que integre l'equip o del conveni de prestació de serveis amb els professionals quan corresponga.   
Dos. Complits els tràmits prevists, es notificarà al sol·licitant la possibilitat de cobrament de l'ajuda, per al qual haurà d'indicar l'Entitat bancària amb expressió del compte on vulga que se li situen els fons.   
Dotzena.   
L'incompliment total o parcial de qualsevol condicions, així com la duplicació d'aquesta amb càrrec a altres crèdits als Pressupostos Generals de l'Estat, de la Seguretat Social o de l'Administració Institucional constituirà causa determinant de la revocació de l'ajuda i del reintegrament per part del Centre, amb el requeriment previ de la Direcció General de Serveis Socials, el qual, de no ser atés, promourà l'acció executiva prevista per a dèbits no tributaris en el Reglament General de Recaptació, sense perjudici de les accions civils, penals o d'altra mena que en cada cas escaiguen.   
Tretzena  
La Direcció General de Serveis Socials podrà establir formes d'assessorament, avaluació i seguiment del funcionament dels Serveis Socials de Base subvencionats.   
DISPOSICIO FINAL  
Aquesta resolució entrarà en vigor el mateix dia en què siga publicada en el Diari Oficial de la Generalitat Valenciana.   
Cosa que fem. pública perquè en prengueu coneixement i als efectes oportuns.   
València, a 6 de març de 1984.   
El Director General de Serveis Socials,  
CARLES PEREZ GARCIA  
1 Delegacions Territorials de Serveis Socials:   
-Alacant: Plasa d'Espanya, 6. Tel. (965) 25 21 12 - Alacant. Castelló: Avda. del Mar, 8. Tel. (964) 23 65 12 - Castelló.   
-València: C/. de la Misericordia, 34. Tel. (96) 350 1199 - València-14.